khistorydata/jeongjo-sjw-relations huggingface dataset:
정조 5년
傳于李在學曰。大臣備局堂上引見。
정조 5년
以吏曹參議沈念祖牌不進罷職傳旨。傳于李養鼎曰。只推。
정조 5년
傳于鄭志儉曰。禜祭執事。無論文蔭武闕內外各司。皆入直郞官塡差。
정조 5년
以掌令金晩耉。持平李羽晉牌不進罷職傳旨。傳于鄭志儉曰。只推。
정조 5년
傳于李在學曰。軍士房承旨推考。
정조 5년
傳于李在學曰。禮房承旨。馳詣社稷有頉處。奉審以來。
정조 5년
李在學啓曰。今日傳香殿座。明日展拜時。蛟龍旗及纛。當爲排立。而移御時。伊日入直宣傳官。不爲奉移。事極駭然。旗纛使之卽速奉來。當該宣傳官。所當重勘。而本院請推之外。無他可施之罰。何以爲之。敢稟。傳曰。拿處。
정조 5년
傳于鄭志儉曰。當該司謁推考。
정조 5년
金宇鎭。以奎章閣言啓曰。檢校直閣鄭志儉。方有身病。勢難入直。以檢書官代直之意。敢啓。傳曰。知道。
정조 5년
傳于鄭志儉曰。當該弓房次知中官。弓房內官。令該府處之。
정조 5년
以中官李元碩等拿處傳旨。傳于鄭志儉曰。誤捧現告。當該中官汰去。此傳旨更爲捧入。內侍府掌務中官不擇。卽承傳色無形之致。當該承傳色中官。令該府處之。
정조 5년
傳于鄭志儉曰。差祭承旨許遞。前望單子入之。
정조 5년
傳于李養鼎曰。史官二員。宣傳官二員待命。騎馬四匹立之。
정조 5년
傳于李養鼎曰。解由勿拘。牌招推移入直。
정조 5년
傳于李養鼎曰。監察汰去之代。政官卽爲牌招開政。各別擇差。大抵近來銓曹差擬。大不若年前。此等之弊。莫不由於選曹。此後另加擇差事。各別嚴飭。
정조 5년
鄭志儉。以吏曹言啓曰。分兵曹佐郞洪履健呈狀內。身病甚重。勢難察任云。今姑改差。何如。傳曰。允。
정조 5년
鄭志儉。以吏曹言啓曰。成均館學諭馬思仁。除拜後過限未肅拜。依例罷職。何如。傳曰。允。
정조 5년
有政。吏批。判書洪樂性進。參判金夏材牌不進後陳疏入啓。參議沈念祖進。左承旨李在學進。以尹在醇爲獻納。金寅燮沈基泰爲正言。金熤爲判尹。池應龍爲奉常正。白師殷爲司成。李素爲永陵令。姜烜趙漢鎭爲監察。洪文泳爲中學敎授。李濟萬爲遂安郡守。朴行淳爲沃溝縣監。李衍祥爲典牲提調。李性源爲軍器提調。鄭景曾爲高原郡守。閔永喆爲康津縣監。朱命魯金履達爲崇靈殿參奉。承文正字單洪。以李亨逵爲京畿監司。韓光近爲靈嚴郡守。
정조 5년
兵批。判書李性源病。參判金文淳病。參議金尙集入直進。參知李養鼎病。右副承旨鄭志儉進。副護軍單李黃中李仁秀。副司直單李衍祥李鎭衡徐有防李壽勛。
정조 5년
再政。吏批。以徐有防爲兵曹參知。李益運爲兵曹正郞。柳河源爲兵曹佐郞。李亮載爲分兵曹佐郞。韓重裕爲監察。兼春秋單洪光一。
정조 5년
兵批。副司直單趙時偉沈有鎭李晉圭。
정조 5년
承旨前望單子入之。李在學李養鼎丁範祖落點。
정조 5년
金宇鎭啓曰。明日展拜時。承旨不可不備員。而同副承旨丁範祖在外。合有變通之道。何以爲之。敢稟。傳曰。許遞。前望單子入之。
정조 5년
金宇鎭。以禮曹言啓曰。卽接永禧殿令所報。則今番大雨。正殿北邊內墻二間許。今日卯時量頹圮云。正殿至近之地。有此墻垣頹圮之患。依前例慰安祭。不卜日今二十五日設行。有頉處。擇日修改。何如。傳曰。允。
정조 5년
又以兵曹言啓曰。卽接西道參軍牒報。則訓鍊都監所授北岳山東邊第一廊體城二間半許頹圮云。令繕工監。把子圍排。把守軍兵。亦令該軍門。量宜定送。限修築間。各別守直之意。分付。何如。傳曰。允。
정조 5년
李在學。以訓鍊都監言啓曰。明日景慕宮展拜時。弘化門入直軍。金虎門入直把摠。當爲領率。排立於月覲門外。而金虎門把摠。今不可出用。以出番把摠李亨默。率領擧行之意。敢啓。傳曰。知道。
정조 5년
又以御營廳言啓曰。今閏五月二十四日景慕宮展拜時。依兵曹節目。集春營入直軍二十名。領軍把摠南正周哨官崔壽聃率領。月覲門左邊設布帳外排立。東營入直軍三十名。把摠李泰亨哨官張宅基率領。宮大門外把守。而竝待標信出用。解嚴後還入直間。集春營哨官李光玄。東營哨官吳道炡。代直之意。敢啓。傳曰。知道。
정조 5년
又以兵曹言啓曰。卽接廣智營入直哨官手本。則集春門北邊宮墻四間許頹圮云。令紫門監以杻把子堅實圍排。把守軍兵。廣智營入直砲手二十名除出。限修築間。嚴加守直之意。分付。何如。傳曰。允。
정조 5년
又以兵曹言啓曰。卽接西營入直禁衛哨官手本。則明禮門北邊宮墻七間許頹圮云。令紫門監。以杻把子堅實圍排。而把守軍兵。令禁衛營三十名除出。限修築間。嚴加守直之意。分付。何如。傳曰。允。
정조 5년
又以訓鍊都監言啓曰。宣仁門南邊宮墻外面一間半。因雨頹圮。出番軍十名。將校率領。限修築間。各別守直之意。敢啓。傳曰。知道。
정조 5년
又以訓鍊都監言啓曰。廣智營東邊宮墻四間許。拱北門西邊宮墻外面一間許。因雨頹圮。四間頹圮處。則出番軍二十名。一間頹圮處。則出番軍八名。各其將校率領。限修築間。嚴飭守直之意。敢啓。傳曰。知道。
정조 5년
又以兵曹言啓曰。卽接東所衛將牒報。則集賢門北邊內宮墻一間許頹圮云。令紫門監。以杻把子堅實圍排。集賢門入直訓局砲手八名除出。限修築間。嚴加守直之意。敢啓。傳曰。知道。
정조 5년
又以訓鍊都監言啓曰。因兵曹草記。集賢門北邊內宮墻一間許頹落處。集賢門入直砲手八名除出。限修築間。各別守直之意。敢啓。傳曰。知道。
정조 5년
又以兵曹言啓曰。卽接西所衛將牒報。則泰秋門南邊內宮墻五間許。及永肅門北邊內宮墻二間許頹圮云。令紫門監。以杻把子堅實圍排。而把守軍兵。今無除出之軍。令訓鍊都監。三十名定送。五間頹圮處二十名守直。二間頹圮處十名守直。局別將亦爲巡邏。申飭。何如。傳曰。允。
정조 5년
又以訓鍊都監言啓曰。泰秋門南邊內宮墻一處五間。一處一間。永肅門北邊內宮墻二間許。因雨頹圮。當以金虎門入直別把守軍把守。而元數五十名內二十五名。曾已除出。把守於各處。餘存只是二十五名。今此泰秋門南邊五間二十名。一間八名。永肅門北邊二間十名。合三十八名。推移無路。砲手三十八名。依例添入。各其將校率領。與入直局別將及別把守哨官。眼同申飭。限修築間。嚴加守直之意。敢啓。傳曰。知道。
정조 5년
又以兵曹言啓曰。卽接西道參軍牒報。則訓鍊都監所授彰義門南邊第二城廊近處。昨日體城頹圮。已把守處體城一間半許。又爲頹圮云。令繕工監。以把子堅實圍排。分授軍門。一體修築。而把守軍兵。令該軍門。量宜加定。與前把守軍。合力守直之意。分付。何如。傳曰。允。
정조 5년
又以訓鍊都監言啓曰。都監分授都城彰義門南邊體城四間半昨日頹落矣。連接一間半許。今日又爲崩頹。一體修築。把守軍量宜加定事。自兵曹草記。入啓矣。砲手十名。加數定送。與前把守軍。合力守直之意。敢啓。傳曰。知道。
정조 5년
又以訓鍊都監言啓曰。都監分授都城彰義門南邊體城四間半。因雨頹落。令該軍門。急速修築。把守軍量宜定送。限改築間守直事。自兵曹草記。入啓矣。今日爲始。砲手二十名。將校率領。輪回守直之意。敢啓。傳曰。知道。
정조 5년
又以兵曹言啓曰。卽接東所衛將牒報。則貳極門東邊內宮墻四間許頹圮云。令紫門監爲先以杻把子堅實圍排。而把守軍兵。則今無除出之軍。令禁衛營。二十名定送。限修築間。嚴加守直之意。分付。何如。傳曰。允。
정조 5년
又以禁衛營言啓曰。貳極門東邊內宮墻四間許頹圮。而把守則今無除出之軍。以禁衛營軍二十名。除出守直事。自兵曹草記矣。出番鄕軍二十名除出。別定哨官曺命五。與前定千摠敎鍊官。領率前後把守軍合七十名。限改築間。嚴加把守。而布城亦自臣營鋪設。哨官則依內入直例。令兵曹加受點。輪直之意。敢啓。傳曰。知道。
정조 5년
又以兵曹言啓曰。卽接南道參軍牒報。則崇禮門南邊第一城廊體城已頹圮。把守處連接體城三間許。又爲頹圮。西道參軍牒報。則彰義門南邊第二廊體城四間半許頹圮云。爲先令繕工監。把子圍排。而分授軍門。急速修築。把守軍兵。令各該營。量宜定送。限修築間。嚴加守直之意。分付。何如。傳曰。允。
정조 5년
又以禁衛營言啓曰。本營分授崇禮門南邊第一城廊體城三間許頹圮處。連接三間。又爲頹圮。把守軍。令該營加數定送事。自兵曹草記矣。出番鄕軍十名。依例加定。與前把守軍。一體守直之意。敢啓。傳曰。知道。
정조 5년
又以兵曹言啓曰。卽接西營入直哨官手本。則明禮門北邊已頹圮。把守處連接宮墻三間許。又爲頹圮。廣智營入直哨官手本。則拱北門西邊宮墻外面一間許頹圮云。令紫門監。以杻把子堅實圍排。而把守軍兵。三間頹圮處。令禁衛營量宜加定。與前把守軍。合力守直。一間頹圮處。廣智營入直砲手八名除出。限修築間。嚴加守直之意。分付。何如。傳曰。允。
정조 5년
又以禁衛營言啓曰。本營分授明禮門北邊宮墻已頹。把守處連接三間。又爲頹圮。把守軍。令禁衛營除出十名守直事。自兵曹草記矣。出番鄕軍十名。嚴飭定送。與前把守軍四十名。一體守直。而將則前定哨官一員。別武士一人。仍領把守之意。敢啓。傳曰。知道。
정조 5년
又以兵曹言啓曰。卽接西營入直哨官手本。則明禮門北邊宮墻已頹圮。把守處連接墻垣二間許。又爲頹圮云。令紫門監。以杻把子堅實圍排。而把守軍兵。亦令禁衛營。量宜加定。限修築間。與前把守合力。嚴加守直之意。分付。何如。傳曰。允。
정조 5년
又以禁衛營言啓曰。本營分授明禮門北邊宮墻已頹。把守處二間許。又爲頹圮。令禁衛營除出十名守直事。自兵曹草記矣。出番鄕軍十名。嚴飭定送。與前把守軍。一體守直之意。敢啓。傳曰。知道。
정조 5년
又以兵曹言啓曰。卽接集春營入直御營哨官手本。及東所衛將牒報。則集春門南邊已頹圮。把守連接處墻垣二間許。又爲頹圮。宣仁門南邊宮墻一間半許頹圮云。令紫門監。以杻把子堅實圍排。而把守軍兵連接處。令御營廳量宜如定。與前把守軍。合力守直。一間半頹圮處。令訓鍊都監十名定送。嚴加守直之意。分付。何如。傳曰。允。
정조 5년
又以御營廳言啓曰。本廳分授集春門南邊宮墻已頹圮。把守連接處墻垣二間許。又爲頹圮云。把守軍。令御營廳量宜加定。與前把守軍合力。嚴加守直事。自兵曹草記矣。出番鄕軍十名定送。與前把守軍合力。限修築間。晝夜輪回。嚴加守直之意。敢啓。傳曰。知道。
정조 5년
辛丑閏五月二十三日午時。上御涵仁亭。右承旨入侍時。右承旨金宇鎭。假注書趙衍德。編修官張顯慶。記事官文采五。以次進伏訖。上曰。祈晴祭文之有押無押與否知入。顯慶承命出回奏曰。問于禮曹。則無押云矣。上曰。祭文幾何撰成乎。宇鎭曰。今於摛文院。方此製出云矣。命書傳敎曰。今年雨暘適願。麥事幸亦告登。繼此暵澇之無愆。卽予日夜顒望。而甘雨成霖跨朔不霽。至於昨夜。雷雨異常。惟予惕若之心。豈以時令之候而或間。且聞宣傳官回奏。以近畿數宿之地觀之。溝瀆皆溢。堰洑亦潰。秧役無着手之處。鋤工無投足之望。從又雜以稂莠。目下穡事。極屬悶慮云云。其爲前功之可惜。奚比自初不適之餘也。禜祭設行。旣出修人事之意。則以予對越之誠。烏可無責已勞躬。以冀反風調候之休乎。祈晴祭當親傳香祝。該房知悉。齋官皆命。以內外各司文蔭武入直郞官塡差。而至於獻官。勢難推移。親傳事體自別。又多已行之例。俄者傳敎中。獻官下玉堂二字。改以近侍頒布。上曰。大祝以玉堂入直二員。兵曹正郞司僕正塡差事。分付。顯慶承命出傳。命書傳敎曰。禜祭時神位板。致處奉詣。祭物各別精備事。申飭該寺。又命書榻敎曰。同副承旨。獻官復命間坐直。又命書榻敎曰。別雲劍外。皆以入直擧行。仍命退。承史以次退出。
정조 5년
辛丑閏五月二十三日申時。上詣明政殿月臺。親傳香入侍時。行都承旨嚴璹。左承旨趙時偉。右承旨金宇鎭。左副承旨沈有鎭。右副承旨李晉圭。同副承旨鄭志儉。假注書趙衍德。事變假注書姜彙鈺。編修官張顯慶。記事官文采五。以次序立訖。上具翼善冠袞龍袍。乘輿出賓陽門。詣明政殿月臺。通禮跪請降輿。上降輿就板位南向立。下敎曰。明政門竝外門洞開。志儉就香案前。跪讀香祝。上跪傳香祝。仍命書榻敎曰。興仁之門左承旨。崇禮門分承旨李東馨。敦義門右副承旨。肅靖門左副承旨進去。獻官跪受香祝。以次降自南階以出。上降自東階。就祗送所。鞠躬以送。璹曰。禜祭每用漆燭。故光不明潔矣。上曰。此後則勿用漆燭事。言于獻官。可也。命書榻敎曰。淸暑六和湯本方。加白芍藥檳榔各一錢。依前煎入。宇鎭曰。陵享祭物。典祀官例於前日早朝陪進。而今日穆陵元陵告由祭祭物。晩後始爲陪往。事之慢忽。莫此爲甚。當該典祀官。所當重勘。而本院請推之外。無他可施之罰。敢此仰達矣。上曰。事過後拿處。本寺提調。則大臣外推考。可也。通禮跪請乘輿。上乘輿。由明政殿入賓陽門。諸臣口傳問安訖。以次退出。
정조 5년
行都承旨嚴璹坐直。左承旨未差。右承旨未差。左副承旨李養鼎坐直。右副承旨鄭志儉摛文院直。同副承旨未差。注書二員未差。假注書趙興鎭病趙衍德藥院直。事變假注書姜彙鈺仕。
정조 5년
李養鼎口傳啓曰。大雨滂沱。終朝不開。此時聖體。勞動沾濕。實多謹慮。差待雨晴。退日行禮。恐合事宜。惶恐。敢啓。傳曰。知道。差待晩後雨勢下敎矣。
정조 5년
傳于李養鼎曰。左承旨入侍。
정조 5년
傳于李養鼎曰。試官以下詣閤。
정조 5년
傳于李養鼎曰。左副承旨入侍。
정조 5년
傳于李養鼎曰。該房承旨推考。當該宣傳官汰去。
정조 5년
左承旨李在學。右承旨李養鼎。左副承旨金宇鎭。右副承旨鄭志儉啓曰。今日展拜之命。寔出於我聖上無窮之孝思。而時刻將至。大雨連注。雖是咫尺之間。聖體之勞動。儀衛之霑濕。實不勝萬萬悶迫。玆敢相率齊籲。伏乞特寢威命。更俟開霽。千萬顒祝。惶恐。敢啓。無批答。
정조 5년
傳于李養鼎曰。布帳左右環衛軍。各令住接圍外簷底。待中嚴啓下排立。挾輦軍則出番軍旣以內下標信。使之解送。以弘化門入直軍六十名。除出挾輦事。卽爲分付。
정조 5년
嚴璹啓曰。今日展拜時。承旨不可不備員。未差之代。政官牌招開政差出。待下批牌招察任。何如。傳曰。前望單子入之。
정조 5년
鄭志儉啓曰。觀象監提調徐有寧。元陵莎草修改事。今方出去矣。所授摠戎使密符。來請還納。何以爲之。敢稟。傳曰。仍佩往來。
정조 5년
李養鼎啓曰。吏曹判書洪樂性。參判金夏材。參議沈念祖牌不進。推考傳旨及罷職傳旨今方捧入。而開政命下之後。如是違牌。不卽擧行。事甚未安。判書參判。更卽牌招。何如。傳曰。允。
정조 5년
以吏曹參議沈念祖。牌不進罷職傳旨。傳于李養鼎曰。只推。
정조 5년
李養鼎啓曰。吏曹參議沈念祖。旣有只推之命。一體牌招開政。何如。傳曰。允。
정조 5년
傳于嚴璹曰。日勢已晩。雨勢無減。展拜待晴。待下敎擧行。
정조 5년
有政。吏批。判書洪樂性進。參判金夏材疏批未下。參議沈念祖進。左副承旨李養鼎進。以鄭昌順爲大司諫。李攀龍爲東部都事。戶曹參議申應顯。工曹參議兪恒柱。仍任事承傳。
정조 5년
兵批。判書李性源入直進。參判金文淳禁推。參議參知未差。左副承旨鄭志儉進。以李鎭衡爲副摠管。白東毅爲內禁將。金麟瑞爲五衛將。李漢五爲忠翊將。林錫喆爲文兼。張成漢爲公山營將。金壽協爲楊下萬戶。姜遇聖爲格浦別將。副司直單丁範祖。
정조 5년
以兵曹參議參知望筒。下備忘記曰。見今騎省。無入直堂上。且有擇差之命。則一望竝以受香奉命之人擬入。一望竝以病且老者擬入。雖無特敎。重宿衛之道。固不容若是其慢忽。況有特敎云云。所謂擇差之敎。置之何地。揆以事體。萬萬寒心。兼吏曹判書洪樂性。參議沈念祖。爲先越俸一等。此望筒更爲擬入。
정조 5년
吏批再政。以金宇鎭爲兵曹參議。趙瑍爲兵曹參知。
정조 5년
傳于嚴璹曰。吏曹政色書吏。竝令攸司科治。
정조 5년
以中官金相澤拿處傳旨。傳于鄭志儉曰。分揀。
정조 5년
承旨前望單子入之。兪恒柱落點。
정조 5년
嚴璹啓曰。新除授右副承旨兪恒柱。卽爲牌招察任。何如。傳曰。許遞。
정조 5년
傳于李養鼎曰。新除授承旨。牌招察任。
정조 5년
李養鼎。以禮曹言啓曰。卽接大報壇守直內官所報。則今日大雨。本壇壇上東邊曲墻二間許。西邊曲墻三間許頹圮云。有頉處。待晴擇日修改。而爲先圍排之意。分付。何如。傳曰。允。
정조 5년
又以禮曹言啓曰。今此齊陵曲墻修改時。告由祭香祝。本陵官員。當爲祗受。而兩官俱在陵所。不爲上來。受香官卽令該曹差出。以爲祗受進去之地。而莫重受香。兩陵官之俱不上來。致使假官受去者。事體所在。極爲駭然。當該官員。令該府拿問處之。何如。傳曰。允。
정조 5년
李養鼎啓曰。標信何等至重。而祗受無人。許久遲滯。揆以事體。萬萬駭然。宣傳官未差之代。卽令該曹。以闕內入直武弁中。口傳差出。使之祗受擧行。當該不卽交代之宣傳官。所當重勘。而本院請推之外。無他可施之罰。何以爲之。敢稟。傳曰。宣傳官請罪。何其後時之甚也。不待本院之啓。自有兵判。何難草記處置乎。至於以標信祗受事。闕內武弁中。宣傳官差出云云。萬萬寒心。標信祗受。何等時急。其可待口傳差出乎。當該承旨。雖已遞差。在院承旨之默不一言。尤是不職。坐直承旨亦爲遞差。他承旨閣臣外卽爲牌招。推移入直。
정조 5년
鄭志儉。以兵曹言啓曰。標信事體。何等至重。而初更前標信下政院。而因宣傳官之不爲待令。今至三更三點。尙未祗受者。事未前聞。萬萬寒心。當該不卽替直之宣傳官。令該府處之。不能檢飭之失。臣亦惶恐待罪。自前武臣兼宣傳官之祗受標信。雖無可據文跡。而如此之時。有不敢徒拘常例。以武臣兼宣傳官。卽爲祗受擧行。何如。傳曰。允。卿則勿待罪。
정조 5년
又以兵曹言啓曰。卽伏見京畿前監司李鎭衡狀啓。則以爲本道進上物種封進時。敦義門開閉一節。請令兵曹稟處矣。昨年以都城門開閉時。請出標信擧行事定式。今此京畿監營進上封進時。敦義門開閉。令政院臨時請出標信。擧行。何如。傳曰。允。
정조 5년
又以兵曹言啓曰。卽接西氷庫牒報。則供上氷丁。當以崇禮門封進云。令政院臨時請出標信。開閉。何如。傳曰。允。
정조 5년
以頒氷單子。傳于鄭志儉曰。奎章閣無堂郞之稱。此單子更爲書入。文武二品以上。旣皆頒氷。則況閣臣事體自異。以時原任閣臣。添書以入。
정조 5년
又以兵曹言啓曰。卽接南道參軍牒報。則禁衛營所授。昭義門北邊體城十四間許頹圮云。令繕工監。爲先把子圍排。分授軍門。急速修築。而把守軍兵。令該軍門量宜定送。限改築間。各別守直之意。分付。何如。傳曰。允。許多軍兵之許久露處。實屬可悶。待晴卽令改築。他營照此知悉。
정조 5년
又以兵曹言啓曰。卽接西所衛將牒報。則泰秋門南邊內宮墻二間頹圮云。令紫門監。以杻把子及大長木。堅實圍排。訓鍊都監軍兵中。十名除出。限修築間。嚴加守直之意。分付。何如。傳曰。允。
정조 5년
又以訓鍊都監言啓曰。泰秋門南邊內宮墻二間許。因雨頹圮。出番軍十名。將校率領。限修築間。各別守直。而亦令別把守哨官。眼同申飭之意。敢啓。傳曰。知道。
정조 5년
又以兵曹言啓曰。卽接東所衛將牒報。則集賢門北邊內宮墻二間許頹圮云。令紫門監。以杻把子及大長木。堅實圍排。集賢門入直訓局軍兵中十名除出。嚴加守直之意。分付。何如。傳曰。允。
정조 5년
又以訓鍊都監言啓曰。因兵曹草記。集賢門北邊內宮墻二間許頹落處。集賢門入直軍十名除出。嚴加守直之意。敢啓。傳曰。知道。
정조 5년
又以兵曹言啓曰。卽接西所衛將牒報。則曜金門北邊宮墻一處三間。一處一間頹圮云。令紫門監。以杻把子。堅實圍排。把守軍兵。令訓鍊都監。三間頹圮處十五名。一間頹圮處。八名除出。限修築間。各其處所。嚴加守直之意。分付。何如。傳曰。允。
정조 5년
又以訓鍊都監言啓曰。曜金門北邊宮墻一處三間及一處一間許。因雨頹圮。三間出番軍十五名。一間出番軍八名。各其將校率領。限修築間。各別守直之意。敢啓。傳曰。知道。
정조 5년
又以兵曹言啓曰。卽接後苑守直內官牒報。則藏虹門北邊宮墻二間許頹圮云。令紫門監。以杻把子。堅實圍排。把守軍兵。令訓鍊都監。十名除出。限修築間。嚴加守直之意。分付。何如。傳曰。允。
정조 5년
又以訓鍊都監言啓曰。藏虹門北邊宮墻二間許。因雨頹圮。出番軍十名。將校率領。限修築間。各別守直之意。敢啓。傳曰。知道。
정조 5년
又以兵曹言啓曰。卽接西道參軍牒報。則訓鍊都監所授敦義門西邊體城十間。及傍近處體城五間許。竝爲頹圮云。令繕工監。爲先把子圍排。分授軍門。急速修築。而把守軍兵。令該軍門。量宜定送。限修築間。各別守直之意。分付。何如。傳曰。允。
정조 5년
又以訓鍊都監言啓曰。都監分授都城敦義門西邊體城十間及傍近五間。因雨頹落。令該軍門。急速修築。把守軍。量宜定送。限改築間。輪回守直事。自兵曹草記矣。今日爲始。砲手五十名定送。十間三十名。五間二十名。各其將校率領。輪回守直之意。敢啓。傳曰。知道。
정조 5년
又以兵曹言啓曰。卽接西所衛將牒報。則曜金門南邊水閣下宮墻已頹圮。把守處四間許。鱗次頹圮云。令紫門監。以杻把子堅實圍排。把守軍兵。令訓鍊都監。量宜加定。與前把守軍。合力守直。而一體木柵之意。分付。何如。傳曰。允。
정조 5년
又以訓鍊都監言啓曰。宮墻頹圮處木柵。臣方看役矣。曜金門南邊宮墻四間。今又頹圮。爲先堅實木柵。把守軍二十名。以出番軍將校率領。限修築間。各別守直之意。敢啓。傳曰。知道。
정조 5년
又以訓鍊都監言啓曰。本局字內宮墻頹圮處。自集春門北邊。敦化門西邊。至十六處。竝堅實樹柵之意。敢啓。傳曰。惟今設柵之擧。不但固圉宮城。兼爲軍兵軫念也。今則防禦不至疎虞。把守軍兵。各留三分一。餘皆今日內解送。若此則內外入直軍兵。就此三分一之數。若綽分排。則可無出番加擇之弊乎。然又入番軍不足。則只留四分一把守。而餘軍解送。可也。仍以此意。與兵判相議。同爲草記。泰秋門軍。此與宮城有異。亦於金虎移直軍中。除出幾名。使之晝察夜巡。出番軍竝解送。可也。此亦擧行後草記。至於無重垣之宮城。如集春門廣智營等處。雖於設柵之後。各別嚴飭把守。
정조 5년
又以訓鍊都監言啓曰。都監分授都城北岳山東邊第一廊近處體城二間半。因雨崩頹。令該軍門。急速修築。把守軍。量宜定送。限改築間。輪回守直事。自兵曹草記矣。今日爲始。砲手二十名。將校率領。各別守直之意。敢啓。傳曰。知道。
정조 5년
又以禁衛營言啓曰。本營字內宮墻頹圮處。自明禮門北邊。拱北門南邊。至六處。合三十八間。木柵堅實排立之意。敢啓。傳曰。設柵之後。別無疎虞之慮。許多軍兵之霑雨暴陽。寧不萬萬矜悶。惟今之擧。專爲是也。已於訓局草記批旨詳言之。卿營亦爲巡此。就其出番之數。較諸入把之處。略相分排。但免闕把。可也。卽與兵判。相議擧行後草記。出番軍兵。日暮前解送。至於建陽貳極回泰門等處。亦於元入直中。折半除出。分把各處。以爲更日替把之地。回泰門加把處出番軍。亦依都監字內泰秋門例。門限前解送。
정조 5년
又以禁衛營言啓曰。本營分授明禮門北邊宮墻七間許。頹圮處把守軍。以禁衛營軍三十名。除出守直事。自兵曹草記矣。哨官一員。別騎衛一人。出番鄕軍三十名。竝爲嚴飭定送。限修築間。率領輪回把守。草幕造給。安頓之意。敢啓。傳曰。知道。
정조 5년
又以御營廳言啓曰。本廳字內宮墻頹圮處。自集春門南邊。敦化門東邊。至十一處。竝堅實樹柵之意。敢啓。傳曰。昨筵許令樹柵。實爲軍兵除陽暴陰濕之苦也。訓禁草記批旨。業已詳敎之矣。卿亦準此擧行。擧行形止。與兵曹同爲草記。至於集春門近處防守事。亦依訓局字內中。此等處例。嚴飭堅守。可也。
정조 5년
又以兵曹言啓曰。卽接東營入直御營把摠牒報。則宣仁門水門南邊已頹圮把守處。連接墻垣三間。及丹鳳門東邊宮墻二間許頹圮云。令紫門監。以杻把子堅實圍排。把守軍兵。令御營廳。連接處量宜加定。與前把守軍。合力守直。新頹處。十名除出。限修築間。嚴加守直之意。分付。何如。傳曰。允。
정조 5년
又以御營廳言啓曰。本廳分授宣仁門水門南邊。已頹圮把守處。連接墻垣三間。及丹鳳門東邊宮墻二間許頹圮云。把守軍。令御營廳。連接處量宜加定。與前把守軍。合力守直。新頹處十名除出。嚴加守直事。自兵曹草記矣。出番鄕軍二十名加定。加頹處十名定送。與前把守軍。合力守直。而新頹處十名定送。限修築門。晝夜輪回。嚴加守直之意。敢啓。傳曰。知道。
정조 5년
又以兵曹言啓曰。卽接東營入直御營把摠牒報。及集春營入直哨官手本。則丹鳳門東邊已頹圮。把守處連接墻垣一間許。通化門北邊已頹圮。把守處連接墻垣二間半許。又爲頹圮云。令紫門監。以杻把子堅實圍排。而兩處把守軍。令御營廳。量宜加定。與前把守軍。合力守直之意。分付。何如。傳曰。允。
정조 5년
又以御營廳言啓曰。本廳分授丹鳳門東邊已把守處。連接墻垣一間許。通化門北邊已把守處。連接墻垣二間半許。又爲頹圮云。兩處把守軍兵。令御營廳。量宜加定。與前把守軍。合力守直事。自兵曹草記矣。出番鄕軍十五名加定。一間許加頹圮處三名定送。二間半加頹圮處。十二名定送。與前把守軍合力。限修築間。晝夜輪回。嚴加守直之意。敢啓。傳曰。知道。
정조 5년
鄭志儉。以義禁府言啓曰。司憲府監察金師柱。拿囚之意。敢啓。傳曰。知道。
정조 5년
又以義禁府言啓曰。會寧浦前萬戶洪宜海。拿囚之意。敢啓。傳曰。知道。
정조 5년
又以義禁府言啓曰。宣傳官沈公燁。拿囚之意。敢啓。傳曰。待明朝捧供。
정조 5년
又以義禁府言啓曰。弓房次知中官李元碩。弓房內官洪益浩金聖欽等。拿囚之意。敢啓。傳曰。知道。
정조 5년
吏曹參判金夏材疏曰。伏以臣於見職。非謂可堪。而或乘乏而苟充。或副急而仍冒。約計日月。一年而居三分二矣。無論人器之當否。其妨賢路廁要地。未有如臣之專且久也。況臣賦性迂滯。才質空疎。凡係官方程式。殆同墻面。一切流品氏族茫如茅塞。激揚進退之得失。尤非可論也。豈不欲力辭逡巡。獲全微諒。而便成宿趼。事近飾讓。且意一再赴政。鈍根自露。則聖上必明知無用之實狀。自行譴免。無所事於乞解故耳。臣惟是之俟。而罪責未加。職名自如。臣日夕兢惶。莫喩其故也。藉曰責務差輕。不比煩劇。而參兩僚之間。冠六官之亞。何等㠁選。何等淸銜。而罔念尸素之愧。以累綜核之治哉。適値朝家之有事。未敢私義之畢陳。泯默違召。亦已屢矣。抑臣老母。素抱奇疾。藥餌爲命。近因日候之乖和。所感非細。晝而寒熱交攻。夜則鬱冒轉甚。最是危厲之症。癖積衝激。變成瘧母。此乃積傷所祟。而當夏輒發。然年紀之衰邁。元氣之凜綴。比疇昔又不知落下幾分矣。臣方左右扶將。煎泣罔措。非但目前之危迫而已。假使幸而不至增劇。要非時月所可瘳也。此時開政有命。召牌儼臨。臣若徒懷嚴畏。不一陳暴。則雖日月之明。亦何由悉燭其微懇哉。玆不得不疾聲哀籲於仁覆之天。伏乞聖慈。俯垂矜諒。亟命遞解臣職。俾便救護。仍治臣。前後慢命之罪。以肅朝綱。千萬幸甚。無任屛營祈懇之至。答曰。省疏具悉。卿其勿辭行公。
정조 5년
辛丑閏五月二十四日辰時。上御涵仁亭。左承旨入侍。試所承旨。同爲入侍時。左承旨李在學。都承旨嚴璹。左副承旨金宇鎭。假注書趙衍德。編修官張顯慶。記事官文采五。以次進伏訖。上曰。雨勢之如此。挽近所無矣。璹曰。數十日連雨。臣亦罕見矣。命書榻敎曰。戶曹參議申應顯。工曹參議兪恒柱竝仍任。又命書傳敎曰。左副承旨許遞。前望單子入之。待下批牌招察任。上曰。試官皆以整齊乎。知入。賤臣承命回奏曰。他試官擧皆來待。而禮曹判書。以景慕宮提調有事。未到云矣。上曰。先來試官。率儒生入侍。賤臣承命出傳。前提學黃景源。大司成閔鍾顯。前待敎徐龍輔鄭東浚。率儒生以次序立訖。通禮唱四拜禮。試官儒生。行四拜禮訖。上命試官上殿。以次進伏。上曰。抄啓文臣。亦爲來待乎。知入。賤臣承命出回奏曰。擧皆待令云矣。上曰。儒生姑退。文臣講卽爲先設。二直提學沈念祖。前直閣鄭志儉。率文臣以次進伏訖。志儉曰。講官擧皆入來。而金載瓚則有路上犯染。未能入來矣。上曰。禮判若已入來。除肅拜入侍事。分付。賤臣承命出。與禮曹判書鄭民始。偕入進伏。上命開講。檢書官呼講員名。李祖承等。以次進講。上詢文義。祖承對曰。云云。念祖志儉問文義云云。祖承曰。云云。文義見摛文院講說上曰。此講官之所陳文義。頗優於前日。深用嘉尙。志儉曰。果然矣。上曰。儒生試官。姑爲少退。景源等以次退出。上曰。儒生等想已早設食堂。而日向亭午。俾給食物。以爲療飢之地。可也。抄啓講訖。命少退。諸臣以次退出。少頃。上命試官。率儒生入侍。諸臣以次進伏訖。璹曰。湯劑今已待令。何以爲之乎。上曰。待下敎進之。仍命開講。賤臣呼講生名。金鳳仁等。以次進講。上曰。講奏全不成樣。是甚可怪矣。民始曰。講生全不留意於講對。故如是誤奏矣。鍾顯曰。近來居齋之士。專尙三經。初不留意於四書。故果如是矣。上曰。月講何當欲設乎。鍾顯曰。今日欲爲課試而未能矣。上曰。爾其加意勸課。無復如是。可也。上曰。文臣講榜。試所承旨先退正書。卽爲持入。宇鎭承命退出。儒生講訖。命在學。書金夏材疏批。宇鎭持抄啓榜入來。進前讀奏訖。命景源等先退。宇鎭曰。臣於兵房。今姑代察。而有仰達者矣。四大城門。以禜祭之設行。仍爲久閉。每當東西陵祭物出去之時。輒請標信。事甚難便。臣意則留開城門。別禁雜人。祭物陪出之時。勿請標信。恐合宜矣。上曰。穆陵元陵齊陵祭物。連日出去乎。宇鎭曰。然矣。上曰。旣設禜祭。久開城門。亦屬䙝焉。此甚商量處矣。東南兩門。雖或開之。至於閉時。則侍下敎擧行。可也。仍命召宣傳官三員。顯慶承命召入。命出給開門標信。宣傳官跪受而出。命書傳敎曰。在外承旨許遞。前望單子入之。又命書傳敎曰。參判就理。參議未差。參知有實病。無入直堂上云。參知徐有防許遞。與參議未差之代。今日政擇差。待下批牌招。推移入直。上曰。左副顔色太瘦。有何所𧏮乎。宇鎭曰。果有署症。而未敢言私矣。命書傳敎曰。左副承旨有實𧏮。許遞。前望單子入之。待下批牌招察任。又命書傳敎曰。政官牌招開政。又命書傳敎曰。承旨房仍。命退。諸臣以次退出。
정조 5년
行都承旨嚴璹坐。左承旨金尙集坐。右承旨趙時偉坐直。左副承旨沈有鎭未肅拜。右副承旨兪恒柱坐直。同副承旨鄭志儉文院直。注書二員未差。假注書趙興鎭病趙衍德藥院直。事變假注書姜彙鈺仕。
정조 5년
趙時偉啓曰。明日常參經筵。取稟。傳曰。只晝講。
정조 5년
傳于趙時偉曰。禮房承旨。馳詣元陵。役處奉審。仍詣穆陵崇陵。有頉處奉審。局內諸陵。亦爲奉審以來。
정조 5년
傳于趙時偉曰。都承旨入侍。
정조 5년
兪恒柱啓曰。奎章閣抄啓文臣試講時。副司果李宗燮。翼陵別檢洪仁浩。二次居不。推考照律啓目奉敎敎。係是令初。恕之何妨。更從後甲之義。特施五申之敎。今番段。收贖除良。推緘竝以安徐爲去乎。惟玆判付。實爲諸文臣責成。雖於此等薄警微勘。必欲期無犯之意也是置。以此使之知悉爲旀。至於洪仁浩段。昨日一栍之誤出不栍。猶與前講時文義未暢有異是如乎。此後另加講劘。爲當是旀。又如李宗燮段。再次講時。所進講義。言與書旣多相左。又其轉說下語。頗有礙眼處。若此不已。弊將滋大兺除良。設位開講。無異躬臨是隱則。法殿命官之考試試券糊封。猶書臣字。講席出入。輒行曲拜。所以重王事也。尊君命也是去乙。入啓講說。敢以愚。何嘗以云云等說。肆然書之。詆訶試官之習。不可長而已。然猶訖不施警。誠不欲深看故也。嗣后無或更作。此等之擧事。亦爲嚴飭。
정조 5년
傳于趙時偉曰。兵曹堂上有闕代。政官牌招。開政差出。
정조 5년
傳于金尙集曰。在外承旨許遞。前望單子入之。
정조 5년
承旨前望單子入之。趙瑍宋載經落點。
정조 5년
傳于趙時偉曰。新除授承旨。牌招察任。
정조 5년
嚴璹啓曰。今日政新除授承旨。待下批牌招察任。何如。傳曰。允。
정조 5년
傳于趙時偉曰。新除授承旨牌招。
정조 5년
以前承旨金尙集。右承旨李養鼎罷職傳旨。傳于趙時偉曰。今日政院。可謂無如之何矣。當初請罪之承旨。果何罪也。與煩稟不捧現告之承旨。同捧傳旨。大是意外。且兼春秋。雖與實史官有異云。而兼史亦曰。不知傳旨捧納承旨推考。此傳旨勿施。更以煩稟。承旨捧入。
정조 5년
趙時偉啓曰。承旨前望宋載經。方在奪告身中。而望單子不爲付籤以入。事甚不察。不可無警。吏曹當該堂上。推考。何如。傳曰。勿推。
정조 5년
以新除授承旨宋載經。方在奪告身中。何以爲之。啓辭。傳于趙時偉曰。前望單子入之。
정조 5년
承旨前望單子入之。鄭象仁落點。
정조 5년
趙時偉啓曰。卽接元陵獻官所報。則以爲告安祭物。雖已陪進。香祝尙不奉來云。故聞極驚駭。卽爲招問香室官員。則以爲藝文館。只以告由祭祭文。分排啓下。至於告安祭祭文。初不分排啓下。故香室不得擧行云。告安祭祭文。今方卽令製進。而香祝則在前如此之時。或有香室官員。追後陪進之例。待祭文啓下。使之待明朝陪往。而莫重告安祭祭文。初不分排啓下者。萬萬駭然。藝文館分排官員。所當重勘。而本院請推之外。無他可施之罰。何以爲之。敢稟。傳曰。他陵些少有頉處。祭享猶不敢乃爾。況本陵今番修改處。事體。何如。所重。何如。則祝文不卽撰出。至有獻官之馳報。萬萬驚駭。祝文設令不撰。香室之不能提問。尤極駭然。藝文館及香室官員。令該府拿問處之。卽爲捧供以聞。
정조 5년
下備忘記曰。觀此靑城尉所懷。其中一二句語。大是妄發。朝家之待渠以腰金頂玉。爲渠之儀賓也。屬籍已絶。則渠之爵秩。自歸自罷之科矣。渠乃反不念似此委折。認作別人之從審者然。分而二之。敢曰云云。玆事每欲下敎。近於無端之故。尙此未果矣。且無論處地之如何。先朝王姫之尊。自有所重。尤焉敢以噴薄之說。至登於外庭奏對之啓乎。罪在蔑分。語歸傷倫。非無多少可罪之事。姑不欲索言。靑城尉沈能建。爲先削職。
정조 5년
兪恒柱啓曰。因漢城府草記。中部大寺洞所在文女家舍一十餘間。文弘德與靑城尉房宮屬符同。圖得圖署牌子。毁撤發賣於崔景崙處。所犯各人。竝移送秋曹。以爲照法嚴繩事。傳曰。允。此亦國綱所在。靑城尉地處。尤宜操心。而焉敢乃爾。秩至崇品。不可緘問。自本院問啓事。命下矣。問于靑城尉沈能健則以爲。矣身蒙騃無知。凡於家內之事。亦不能禁飭。居常懍惕。不敢息食自安。而以文女家舍事。卽此問啓之命。惶隕震越。求死不得。矣身何敢與知於文女家舍財賂。而今月初七日。忽聞文女家舍毁撤之報。不勝驚心。招致當部吏屬言及曰。文女之家毁撤。而當部無禁止之事。事極怪訝。各別詳査嚴禁云云矣。今於京兆推覈之下。文弘德爲名漢。圖得圖署。斥賣毁撤。的實圖署。旣出於矣身家。則矣身何敢曰在家不知乎。嚴命之下。惶恐待罪云矣。敢啓。傳曰。知道。
정조 5년
傳于趙時偉曰。元陵進去大臣諸臣入侍。
정조 5년
以刑曹吏曹書吏推治啓目。傳于趙時偉曰。分揀放送。
정조 5년
傳于兪恒柱曰。承旨房仍。同副爲禮房。
정조 5년
金尙集。以禮曹言啓曰。卽接宗廟署所報。則積雨滲濕之餘。永寧殿西門上北邊內墻二間許。東門西南角朴工上龍頭以下。女夫瓦二十餘張及塗灰莫沙。今日朝者頹圮云。正殿至近地。有此頹圮之患。極爲驚心。慰安祭。事當卽爲設行。而日前纔以內墻頹圮。旣行慰安祭。則數日之間。連爲設行。極涉煩屑。在前如此之時。多有不爲行祭之禮。今番則慰安祭。勿爲磨鍊。圍排等事。卽爲設排。有頉處。待晴擇日修改。何如。傳曰。允。
정조 5년
又以禮曹言啓曰。卽接東關王廟守直官所報。則今番大雨。本廟正殿東邊墻垣十五間許頹圮云。正殿至近之地。有此頹圮之患。依前例慰安祭。不卜日今二十七日設行。有頉處。待晴擇日修改。何如。傳曰。允。
정조 5년
以右承旨朴取源牌不進罷職傳旨。傳于兪恒柱曰。許遞。前望單子入之。
정조 5년
承旨前望單子入之。金尙集趙時偉沈有鎭落點。
정조 5년
傳于兪恒柱曰。新除授承旨。牌招察任。
정조 5년
嚴璹。以禮曹言啓曰。卽接社稷署所報。則連日大雨。神室至近南墻二間許。今日寅時量頹圮云。神室至近之地。有此墻垣頹圮之患。依前例慰安祭。不卜日今二十七日設行。有頉處。待晴擇日修改。何如。傳曰。允。
정조 5년
有政。吏批。判書洪樂性進。參判金夏材進。參議沈念祖進。左承旨金尙集進。以朴取源爲承旨。李在學爲兵曹參議。趙時偉爲工曹參議。
정조 5년
兵批。判書李衍祥病。參判金文淳禁推。參議未差。參知金宇鎭入直進。右副承旨兪恒柱進。副司直李在學鄭趾煥徐有防。副司果林錫喆。
정조 5년
兪恒柱。以兵曹言啓曰。卽接西所衛將牒報。則泰秋門南邊內宮墻四間許頹圮云。令紫門監。以杻把子及大長木。堅實圍排。訓鍊都監軍兵二十名除出。限修築間。嚴加守直之意。分付。何如。傳曰。允。
정조 5년
又以兵曹言啓曰。宮墻頹圮處。訓鍊都監字內。自集春門北邊。至敦化門西邊。合十六處。禁衛營字內。自明禮門北邊。至拱北門東邊合六處。御營廳字內自集春門南邊。至敦化門東邊合十一處。木柵畢役之意。敢啓。傳曰。知道。
정조 5년
又以訓鍊都監言啓曰。依傳敎。木局字內外宮墻頹圮十六處把守軍。合爲二百十六名。而各減三分之二分排。則其數乃爲七十二名矣。本局外營入直軍。只是廣智營軍五十名。以此實無分把之路。不得已以出番軍仍把。至於廣智營字內四處。則把守軍爲五十一名。此非重垣處。其在重宿衛之道。不可疎忽。廣智營入直軍五十名中。二十五名除出。出番軍二十六名。合作五十一名。各其將率領。依前嚴加把守。宣仁門北邊兩處把守十八名。以弘化門入直軍。各留五名。集賢門南北邊三處把守二十八名。以集賢門入直軍。各留五名。餘皆還入直。而泰秋門內宮墻諸處。金虎門別把守軍五十名中。二十名除出。各其將率領。晝察夜巡。餘皆解送之意。敢啓。傳曰。知道。
정조 5년
又以訓鍊都監言啓曰。泰秋門南邊宮墻四間許。因雨頹圮。當以金虎門別把守軍把守。而別把守軍。曾已除出。把守於各處。推移無路。出番軍二十名添入。將校率領。限修築間。與別把守哨官。眼同嚴加守直之意。敢啓。傳曰。知道。
정조 5년
又以漢城府言啓曰。卽接中部都事白師憲牒報。則本部大寺洞所在文女家舍。有人稱以買得。而毁撤二十餘間云。故聞甚驚駭。卽令該部官員。躬往摘奸。則本家舍一百四十餘間中。內舍二十八間。果已毁撤。材瓦盡爲移去。故發賣人文弘德。買去人崔景崙等。自臣府捉來査問。則文弘德招內。渠與靑城尉房宮屬符同。圖得圖署牌子。發賣於崔景崙處。果爲的實矣。城內瓦家之私自毁撤。旣有禁令。而況且逆家。擅自賣買。恣意撤去。尤極無嚴。故卽令依本價還退。而材木則使之還置本處。所犯各人等。竝移送秋曹。以爲照法嚴繩之地。何如。傳曰。允。此亦國綱所在靑城尉地處。尤宜操心而焉敢乃爾。秩至崇品。不可緘問。自政院問啓。
정조 5년
趙時偉。以敦寧府言啓曰。北漢行宮奉安譜冊。今番雨水間或滲漏。至有櫃褓沾濕之患。守直庫直。今方來告矣。府郞廳卽爲發送。使之開鎖曝曬。仍爲依例移安于西上房。以待秋成後。修改還安之地。何如。傳曰。允。
정조 5년
又以禁衛營言啓曰。依傳敎。銅龍門元入直一哨軍一百十四名內。折半除出。建陽門十五名。貳極門相連兩處三十名。回泰門。七名。銅龍門直所上邊井路把守軍五名。合五十七名分排。以爲更日替代之地。而出番軍竝爲解送。將領則各其信地。依前員數領率守直。外宮墻把守六處內。五十名把守一處。只留十五名。三十名把守三處各留十名。十名把守二處各留五名。而將領則依前率領把守。以爲每三日輪番之地。餘軍竝爲解送之意。敢啓。傳曰。知道。
정조 5년
又以禁衛營言啓曰。本營分授昭義門北邊第三十垜體城十四間許。頹圮處把守軍。以字內營。量宜除出守直事。自兵曹草記矣。出番鄕軍三十名。將校一員領率。限改築間。輪回把守之意。敢啓。傳曰。知道。
정조 5년
又以御營廳言啓曰。依傳敎。本廳字內宮墻頹圮十一處。而三十名把守處。只留十名。二十五名把守二處。各留八名。十名把守二處。各留四名。八名把守二處。各留三名。五名把守二處。各留二名。各其將率領守直。餘皆解送。而至於集春門南邊宮墻頹圮二處。則旣非重垣。其在重宿衛之道。把守之節。不可疎忽。依前嚴飭把守。而以入直軍。無路分排。故不足之數。不得已以出番軍把定。晝夜輪回。嚴加守直之意。敢啓。傳曰。知道。
정조 5년
又以義禁府言啓曰。咸鏡監司鄭元始狀啓據。刑曹粘目內。高原前郡守權尙鎭。移本府處之事。允下矣。權尙鎭時在任所云。依例發遣府羅將。拿來。何如。傳曰。允。
정조 5년
又以義禁府言啓曰。京畿都會官水原前府使金文淳。富平府使尹光裕。全羅道都會官全州判官趙長鎭等。拿問處之事。傳旨啓下矣。金文淳尹光裕。今方待命。卽爲拿囚。而趙長鎭時在任所云。依例發遣府羅將。拿來。何如。傳曰。允。
정조 5년
又以義禁府言啓曰。康津前縣監李洪載。拿囚之意。敢啓。傳曰。知道。
정조 5년
又以義禁府言啓曰。穆陵典祀官奉常奉事李信默。事過後今方待命。拿囚之意。敢啓。傳曰。捧供以聞。
정조 5년
又以義禁府言啓曰。宣傳官金峻岳李晢等。令該府處之事。傳旨啓下矣。金峻岳今方待命。卽爲拿囚。而李晢持標信方在興仁之門云。待復命拿囚之意。敢啓。傳曰。捧供以聞。
정조 5년
又以義禁府言啓曰。齊陵別檢宋俊載。拿囚之意。敢啓。傳曰。捧供以聞。
정조 5년
辛丑閏五月二十五日辰時。上御涵仁亭。都承旨入侍時。都承旨嚴璹。假注書趙衍德。編修官張顯慶。記事官文采五。以次進伏訖。上曰。昨夜開門標信。初更命下。則以至三更四點。而該房謂以無宣傳官。終不傳給是何故也。璹曰。臣則半夜承牌。未能目見。只聞其委折。則該房承旨。欲以替付武兼事微稟。而此無已行文跡。故未敢擅稟云。而武兼亦是宣傳官。則膠守不行。實爲不善擧行矣。上曰。宣傳官若盡數奉命出去。則在外宣傳官。預爲來待事。固當分付。而該房不爲指揮。亦甚駭然矣。璹曰。此非政院所知之事。故果不得擧行矣。上曰。兪恒柱今已出牌乎。璹曰。臣則姑未知承旨落點與否矣。上曰。政官已爲牌招。而兵曹堂上。果卽差擬乎。璹曰。是亦未聞矣。上曰。卿是一院之長。而尙未聞知。揆以院例。全不成說矣。大抵以卿地處。尙不得方伯者。亦可謂無公道矣。上曰。政官牌招傳敎。掩置何處乎。其委折知入。賤臣承命出回奏曰。初無傳敎。只以口傳差出下敎云矣。命書傳敎曰。因騎堂之移拜承宣。騎堂之代。卽令開政差出。而誤以口傳書出云。當該承旨。從重推考。又命書傳敎曰。政官牌招開政。仍命退。承史以次退出。
정조 5년
辛丑閏五月二十五日酉時。上御涵仁亭。元陵進去大臣。諸臣入侍時。右議政李徽之。戶曹判書鄭尙淳。觀象監提調徐有寧。右副承旨兪恒柱。假注書趙衍德。記事官趙錫晦。編修官張顯慶。以次進伏訖。上曰。文采五何不入來乎。恒柱曰。方在現告中。故已爲出去矣。上曰。藝文館凡事。一奉敎例爲擧行。而何以文采五爲現告乎。委折知入。賤臣承命出回奏曰。一奉敎雖曰主管本館。至於公事及祭文分排。下番翰林主之。故果以文采五現告云矣。上曰。陵上修改處外。別無他頉乎。徽之曰。果無頉矣。禮判固當同爲入來。而以穆陵曲墻。尙未訖役。故不得偕來矣。上曰。今番告安祭祭文與祭官。初不塡差。事甚不敬矣。該館之如是擧行。焉可無罪乎。徽之曰。有國祀典。實係莫重。而今於告由祭獻官。以告安祭獻官。仍爲兼行。該曹之不善擧行。難免重勘矣。上曰。告安祭祭文。初不分排。是亦何故也。委折知入。賤臣承命出回奏曰。館吏言內。禮曹單子。果有告安祭設行之報。而本館不能詳察。有此闕漏之擧云矣。上曰。若無實翰林。則祭文分排。誰果爲之乎。知入。賤臣承命出回奏曰。禮房承旨。以爲主掌云矣。上曰。承旨親見單子。而有此闕漏之擧乎。委折亦爲知入。賤臣承命出回奏曰。承旨則初不見該曹單子。只從館吏之言。而有是分排云矣。上曰。下吏亦當有罪矣。徽之曰。果然矣。上曰。吏曹之初不塡差祭官者。亦何故也。其委折問于該堂郞以來。賤臣承命出回奏曰。告安祭祭官。前以告由祭祭官。仍有兼行之例。故果未差出云矣。上曰。禮曹單子。吏曹堂郞。初不目見。只聞該吏之言。而如是擧行乎。委折知入。賤臣承命出回奏曰。吏曹堂郞果不親見單子。只從該吏之言。故如是擧行云矣。上曰。其在重祀典之道。事極驚駭。該曹堂郞。那免重勘乎。徽之曰。國之所重。莫大於祀典。則享官差塡。固當詳審。而今番元陵祭官之報憲府也。只以告由祭獻官書送。告安祭獻官之例爲兼行。元不塡報。告安祭香祝追來後。告由祭獻官。不得不循例兼行告安祭。而事體誠甚未安。雖是吏曹祭享色吏。誤爲不書之致。而差祭吏曹堂上。亦難免不察之失。該堂從重推考。該吏之不能敬謹。有此莫重享官之誤書報府。極爲痛駭。當該下吏。令攸司從重科治。何如。上曰。依爲之。出擧條上曰。卿之往來時。道路川渠。果何如。徽之曰。川渠盡溢。溝瀆皆決。涉川之時。以舟得濟矣。上曰。川溝橫流。則似有傷稼之慮矣。徽之曰。稼穀雖被雨水之災。而節序未晩。故必無發穗受傷之弊云矣。上曰。門鑰過時不下。是何故也。其委折知入。錫晦承命出回奏曰。承旨初入政院。未諳門限。且忘置未鎖云矣。上曰。承旨雖緣生疎。院隷必知此事。其委折亦爲知入。顯慶承命出回奏曰。此是承旨不能察飭之致。而今方待罪云矣。恒柱曰。下番兼春秋張顯慶。敢於處分之下。肆然分疏。推考。何如。上曰。依爲之。出擧條命徽之先退。上詢恒柱曰。爾以何事。以爲加資。而何年曾經承旨乎。恒柱曰。戊戌年以都廳郞廳。猥蒙加資之典。而其時仍膺承旨之任矣。命書傳敎曰。館吏一告一拔云爾。則雖與吏曹堂上事有間。不可全然無警。至如傳香時。不能致察。均有失焉。伊日知製敎分排承旨。昨日元陵傳香承旨。竝爲先從重推考。吏曹則與承旨事大異。莫重祀典齋官塡差之事。曰以忘置。不出名帖。又當提問之時。乃以不知爲對。此陵祭官。焉敢慢忽至此。大臣請推。得不太寬。其在重其事之道。不可推考而止。吏曹參議沈念祖。爲先遞差。下義禁府推考。近來銓郞。何事修擧乎。以至按簿照例之事。而一任胥吏。泛稱不知。國體所在。極涉無謂。當該郞廳。亦爲先罷後拿。又命書傳敎曰。闕門開閉。各有其時。而今日閉門。迫鍾下鑰。及問委折。謂忘置爲對。差祭而銓官曰忘置。下鑰而承旨曰忘置。寧有如許事體。生疎之故。姑且參恕。當該承旨。從重推考。又命書榻敎曰。明日晝講。判尹同爲入侍。書訖。命退。承史以次退出。
정조 5년
行都承旨嚴璹藥院直。左承旨金尙集坐直。右承旨趙時偉坐。左副承旨沈有鎭坐。右副承旨兪恒柱坐直。同副承旨鄭志儉坐。注書二員未差。假注書趙興鎭病趙衍德藥院直。事變假注書姜彙鈺仕。
정조 5년
上在昌慶宮。停常參。只晝講。
정조 5년
傳于兪恒柱曰。都承旨入侍。
정조 5년
傳于金尙集曰。左副承旨同副承旨。分詣受香所。奉審摘奸以來。
정조 5년
以臨陂縣定配罪人申大升到配啓本。下備忘記曰。重事體之道。不可不重勘。而事非故犯。罪在無情。特爲放送。其時郞官之發配者處分。宜無異同。一體放送事。分付。
정조 5년
下備忘記曰。聞有親病。亦施飭罰。合有參恕之道。時囚中沈念祖。分揀放送。
정조 5년
傳于兪恒柱曰。同副承旨入侍。
정조 5년
傳于金尙集曰。兼春秋文采五。分揀放送。
정조 5년
金尙集啓曰。御營大將李昌運。所受命召及左邊捕盜大將所受命召。仍佩往來事。命下矣。將兵之任。不可無一刻摠察之人。捕將則在前如此之時。有他邊大將兼察之例。今番則。何以爲之。敢稟。傳曰。他邊大將兼察。牌招聽傳敎。訓鍊大將兼察。
정조 5년
又啓曰。御營大將。以訓鍊大將兼察事。命下矣。訓鍊大將具善復。卽爲牌招。以爲聽傳敎之地。何如。傳曰。允。
정조 5년
又啓曰。御營大將李昌運。以東廟獻官。今方受香出去矣。所受命召及左邊捕盜大將命召。大將牌傳令牌。來請還納。何以爲之。敢稟。傳曰。仍佩往來。
정조 5년
以禁衛千摠望筒。下備忘記于兪恒柱曰。査命已下。姑未出場。遽爾首擬。殊欠致察。該大將推考。旣擬之望。雖難退却。該房之無一言警咳。亦豈事屬乃兄按道時事而然乎。然則六房無代房乎。兵房承旨趙時偉。從重推考。
정조 5년
以刑曹政院書吏劉大淳等科治啓目。傳于趙時偉曰。若皆全釋。則復當犯科。又令盡汰。則此屬可矜。且無是輩事知之類。可以專意供役。竝姑保授渠家。更待處分。
정조 5년
鄭志儉。以禮曹言啓曰。卽接厚陵別檢所報。則今番大雨。本陵陵上曲墻。自子方至丑方。以針尺廣十二尺五寸。長二尺三寸許。今月二十三日夜頹圮云。陵上曲墻。有此頹圮之患。依前例慰安祭。不卜日今二十九日設行。本曹堂上。當爲進去奉審。而參議柳義養。旣以齊陵修改進去。待其畢役。使之仍詣厚陵。奉審後稟處。何如。傳曰。允。往來之際。徒貽弊端。奉審後卽令始役。完築以來事。分付。
정조 5년
金尙集。以禮曹言啓曰。厚陵曲墻有頉。慰安祭草記批答。傳曰。允。往來之際。徒貽弊端。奉審後卽令始役。完築以來事。命下矣。慰安祭後。卽當始役。而修改之由。亦爲添入於慰安祭祝文中。以此措辭撰出之意。分付。何如。傳曰。允。
정조 5년
兪恒柱。以訓鍊都監言啓曰。依不敎。宗廟墻垣頹圮處。外營軍五名。將校率領。限修築間。晝察夜巡之意。敢啓。傳曰。知道。
정조 5년
又以禁衛營言啓曰。依宣傳官口傳下敎。宗廟墻垣頹圮處。本營入直將校一員。鄕軍五名除出定送。限修築間。輪回晝察夜巡之意。敢啓。傳曰。知道。
정조 5년
又以御營廳言啓曰。依下敎。宗廟墻垣頹圮處。東營入直軍五名除出。哨官一員率領。限修築間。晝察夜巡之意。敢啓。傳曰。知道。
정조 5년
又以義禁府言啓曰。全羅道臨陂縣定配罪人申大升。慶尙道奉化縣定配罪人柳翼之等放送事。承傳啓下矣。竝卽放送事。分付各該道臣之意。敢啓。傳曰。知道。
정조 5년
兪恒柱啓曰。泰秋門南邊宮墻四間許頹圮處。再昨自兵曹訓局草記後。仍爲樹柵把守矣。今朝廳坐時。本局又以再昨已樹柵處。更爲成草記來呈。而本院矇未覺察。循例捧入矣。卽者訓局吏來告內。泰秋門宮墻頹圮處兵曹草記。昨夕始允下。故本局誤認以再昨後復有頹處。更呈草記云。莫重奏御文字。有此一事再呈之擧。而臣旣不察捧入。惶恐待罪。追後草記勿施。該營大將。不可無飭。從重推考。何如。傳曰。該營之一事再呈。誠有做錯。而政院之忽以無姓無銜之一臣字。書諸啓辭下段不當書之處。事係變常。不可以少事而置之。知入。
정조 5년
兪恒柱。以義禁府言啓曰。時囚罪人延次綱申楫洪宜海等。告身盡行追奪。徒三年定配。又五年禁錮事。照律公事判付內依允。洪宜海功減一等。啓下矣。延次綱告身盡行追奪。又五年禁錮。洪忠道洪州牧龍谷驛徒三年定配。申楫告身盡行追奪。又五年禁錮。江原道橫城縣蒼峯驛徒三年定配。洪宜海功減一等。告身盡行追奪。又五年禁錮。黃海道豐川郡安山驛徒二年半定配。而以道臣狀啓內辭意。具罪目。依例發遣府羅將。押送于各其配所。何如。傳曰。允。
정조 5년
又以義禁府言啓曰。時囚罪人姜彝正。告身盡行追奪。杖六十收贖。徒一年定配事。照律公事判付內。功減一等。啓下矣。姜彝正功減一等。加杖減徒。杖一百收贖。告身盡行追奪。放送。何如。傳曰。允。
정조 5년
又以義禁府言啓曰。元陵典祀官奉常主簿孫處仁。事過後今方待命。拿囚之意。敢啓。傳曰。知道。
정조 5년
又以義禁府言啓曰。宣傳官李晢。拿囚之意。敢啓。傳曰。分揀放送。
정조 5년
又以義禁府言啓曰。吏曹正郞李時秀。拿囚之意。敢啓。傳曰。分揀放送。
정조 5년
又以義禁府言啓曰。香室官成均館學諭車信用。拿囚之意。敢啓。傳曰。於渠乎何責。且當劇啓。付過放送。
정조 5년
禁府啓目。宣傳官金峻岳原情云云。傳旨內辭緣。泛稱遲晩。所當請刑是白乎。宣傳官勿爲請刑。旣有先朝受敎。議處何如判付啓。分揀放送爲良如敎。
정조 5년
又禁府啓目。齊陵別檢宋俊載。原情云云。傳旨內辭緣。泛稱遲晩。刑推得情何如判付啓。分揀放送爲良如敎。
정조 5년
又禁府啓目。穆陵典祀官奉常奉事李信默。原情云云。傳旨內辭緣。泛稱遲晩。刑推得情何如判付啓。除刑推議處爲良如敎。
정조 5년
又禁府照目。內弓房次知中官李元碩。弓房內官洪益浩金聖欽等矣。竝令該府處之罪。各杖一百收贖。奪告身三等。私罪奉敎判付啓。竝功減一等爲良如敎。
정조 5년
又禁府照目。沃溝前縣監姜彝正矣。逆屬爲奴。開係至重是去乙。身爲守令。不能嚴加防守。雖有此脫獄逃躱之擧。事之駭然。莫此爲甚。以此照律罪。告身盡行追奪。杖六十收贖。徒一年定配。私罪奉敎判付啓。功減一等爲良如敎。
정조 5년
又禁府照目。宣傳官沈公燁矣。今日傳香。明日展拜時。蛟龍旗及纛。當爲排立。而移御時。不可奉移。事極該然。以此照律罪。杖八十收贖。奪告身三等。私罪奉敎判付啓。功減一等爲良如敎。
정조 5년
又禁府照目。康津前縣監李洪載矣。莫察船隻之不完。不顧事目之至嚴。濫載晩發。終至致敗者。萬萬可駭。以此照律罪。杖八十收贖。奪告身三等。私罪奉敎判付啓。功減一等爲良如敎。
정조 5년
又禁府照目。會寧浦前萬戶劉昌徵延次綱申楫洪宜海成弘道金宗澤等矣。劉昌徵段。丁丑反作各穀九百三十六石零。戊寅反作各穀四百五十七石零。延次綱段。丁亥反作各穀一千七百六十二石零。戊子反作各穀一千三百九十三石零。申楫段。己丑反作各穀一千七百三十七石零。庚寅反作各穀一千四百三十六石零。洪宜海段。辛卯反作各穀一千五百三石零。壬辰反作各穀一千四百三十七石零。癸巳反作各穀九百七十四石零。成弘道段。丙申反作各穀一千二百石零。丁酉反作各穀一千四百二十八石零。金宗澤段。己亥反作各穀一千五百九十七石零。庚子反作各穀一千七百六十石零。事之痛駭。莫此爲甚罪。延次綱申楫洪宜海等段。各告身盡行追奪。徒三年定配。又五年禁錮。劉昌徵金宗澤等段。各告身盡行追奪。又五年禁錮。而徒三年定配。以喪前所犯收贖。成弘道段。告身盡行追奪。又五年禁錮。徒三年定配。以母年八十收贖。竝只私罪奉敎判付啓。依允。洪宜海乙良。功減一等爲良如敎。
정조 5년
又禁府照目。龜山僉使李東植矣。沈濕之米。和糅於他米。不可堪用者。至於六百石之多。當初致傷之說。已涉疑訝。若其和糅之事。尤極痛駭。此爲苟不嚴徵。則從後奸弊。有不可言。且差員之上納前。不雖看檢。載於事目。而慢不檢察。致有奸弊者。亦不可無罪。以此照律罪。杖一百收贖。告身盡行追奪。私罪奉敎判付啓。依允。
정조 5년
又禁府照目。水原前府使金文淳。富平府使尹光裕等矣。考準戶曹收租案及本廳收粗案。則京畿湖南免稅結數之報于本廳者。比報戶曹時起結數。多有相左。京畿則六千三百餘結。湖南則一千一百餘結矣。田結收粗。何等至重。而盜減之數。若是夥然。事之驚駭。莫此爲甚。以此照律罪。杖八十收贖。公罪奉敎判付啓。功議各減一等爲良如敎。
정조 5년
辛丑閏五月二十六日辰時。上御涵仁亭。都承旨入侍時。行都承旨嚴璹。假注書趙衍德。記事官趙錫晦。編修官張顯慶。以次進伏訖。上曰。文采五今番事。可謂空罪矣。仍命書傳敎曰。兼春秋文采五。分揀放送。上曰。左承旨入侍。出榻敎賤臣承命出。與左承旨金尙集進伏。仍命書傳敎曰。寔荷神庥。豈容人爲。然而晴則施賞。自是故例。禜祭獻官諸執事賞典。考例捧傳旨。璹曰。湯劑今已煎待。當以進御乎。上曰。唯。仍命退。承史以次退出。
정조 5년
辛丑閏五月二十六日巳時。上御涵仁亭。同副承旨入侍時。同副承旨鄭志儉。假注書趙衍德。編修官張顯慶。記事官文采五。以次進伏訖。上曰。講員修問之目。幾何抄得乎。志儉曰。其所發問。實難拈出。蓋先儒之論。已悉其旨矣。上曰。果然矣。欲依春坊故事。則其爲問難之目。太涉張皇。未得緊要。今玆條目。從簡務精。以爲稍異於前。可也。志儉曰。與春坊講話。似有異焉矣。上曰。明卽出送條問。以二十九日。使之收納。可也。上曰。俄者所下傳敎。爾其見之乎。志儉曰。臣果奉覽。而聖敎誠得宜矣。上曰。此傳敎。卽令出付漢城府乎。知入。賤臣承命出回奏曰。判尹金熤出去時。仍爲奉去云矣。命退。承史以次退出。
정조 5년
辛丑閏五月二十六日酉時。上御涵仁亭。同副承旨入侍時。同副承旨鄭志儉。假注書趙衍德。編修官張顯慶。記事官文采五。以次進伏訖。上曰。今番抄啓文臣應講者。當爲幾員乎。志儉曰。吳泰賢方有實故。徐鼎修病姑未差。李東稷尙在削職之中。趙興鎭亦在廳注之任。除此四人。則只爲十四人矣。上曰。李東稷初不應講。則從後許試之際。當以序文始講乎。志儉曰。似然矣。上曰。金載瓚旣不進參於日前講試。則今此條問之目。不必同然出送。拈出當次講章。以爲發問。可也。志儉曰。奉謨堂雨漏處。不至大段。待其快霽。以爲修改。恐合宜矣。上曰。依此爲之。命退。承史以次退出。
정조 5년
行都承旨嚴璹藥院直。左承旨金尙集坐。右承旨趙時偉坐。左副承旨沈有鎭坐直。右副承旨兪恒柱坐直。同副承旨鄭志儉坐。注書二員未差。假注書趙興鎭仕直趙衍德藥院直。事變假注書姜彙鈺仕。
정조 5년
兪恒柱啓曰。明日乃是初伏。自明日至處暑間。視事頉稟之意。敢啓。傳曰。知道。
정조 5년
傳于金尙集曰。下直守令留待。
정조 5년
傳于金尙集曰。都承旨。與留待守令入侍。
정조 5년
下備忘記曰。頃有激勸。可責來效。抄啓文臣中。設講未久。顯有成就之望者。見於李祖承一人矣。登筵時講話。筵退後講義。比初次應講時。不啻突弁。幾乎刮目。儻無誠勤。安有進益。固已嘉賞萬萬。續見修納講義冊字。上下酬酢之語。彼此答問之事。據實直書。段段無錯。以年少文臣。而能免乎護短者。志尤可取。權知副正字李祖承。特賜御定經書正文一件。使他文臣之優者。俯而效之。不反者跂而及之也。
정조 5년
以掌令洪宗藎。獻納尹在醇等牌不進罷職傳旨。傳于兪桓柱曰。只推。
정조 5년
兪桓柱。以奎章閣言啓曰。奉謨堂。奎章閣今閏五月朔望後奉審。以明日進詣擧行之意。敢啓。傳曰。知道。
정조 5년
又以奎章閣言啓曰。抄啓文臣製述試券。當爲科次。而臣則旣已入直。試官沈念祖。卽爲牌招。何如。傳曰。允。
정조 5년
趙時偉。以戶曹言啓曰。聖學輯要書役書手。令該曹米布從優題給。使之草記事。命下矣。書手備局書吏金鶴聲。兵曹書吏張弘謙。司饔院書吏吳得彬。各木參疋。米伍斗。從優磨鍊題給之意。敢啓。傳曰。知道。
정조 5년
兪恒柱。以訓鍊都監言啓曰。本局局別將金㻐。身病甚重。勢難察任。改差。何如。傳曰。允。
정조 5년
趙時偉。以訓鍊都監言啓曰。都監分授都城敦義門北邊彰義門北邊。兩處體城頹落處。今月二十八日始役。改築之意。敢啓。傳曰。知道。
정조 5년
又以義禁府言啓曰。因刑曹啓目。出身崔景崙。移本府處之事。允下矣。崔景崙今方待命。卽爲拿囚之意。敢啓。傳曰。知道。
정조 5년
刑曹啓目。平安道安州牧殺獄罪人李雲彬。査啓判付啓。傷處實因。不甚明白兺除良。前道臣題狀結辭時。道臣査啓措語。各有的確之見是遣。卿之覆奏中。原其事之出自至微。論其情罪。必欲殺云爾者。尤係着題。及今傅生。無底瘐死。實合疑輕之典。安州殺獄罪人李雲彬。減死定配爲良如敎。
정조 5년
領府事金尙喆箚曰。伏以臣。卽一告退之人。姓名雖係於朝籍。身心已謝於公務。西樞散銜。古之祠官。世或謂去致仕不遠。自來情懇。姑不敢爲支離撓聒之計。而至於諸司提擧。名曰摠察。猶未能隨處管飭。眞可謂無所事。坐食俸廩。臣亦有一段廉愧。是豈安於心哉。久欲乞免。迄未得間。而今則貶月當前矣。以臣衰病之難强。抑而行之。已矣無路。考績大政。將不免緣臣而廢闕。其虧損國體。非細故也。玆敢短箚自列。臣豈一毫飾讓。伏乞聖明。俯垂鑑燭。將臣所帶奉常寺御營廳軍資監司譯院都提調之任。特許竝卽遞改。毋妨公事。俾全微諒焉。取進止。答曰。省箚具悉卿懇。摠是閑務漫任。臥閤何妨管攝。貶坐行否。在卿强力之如何。所辭奉常御營寧資司譯都提擧之任。倂宜不允。卿其安心勿辭。無致考績之愆限也。仍傳曰。此批答。遣史官傳諭于領府事。
정조 5년
辛丑閏五月二十七日辰時。上御涵仁亭。下直守令入侍時。行都承旨嚴璹。假注書趙興鎭。編修官張顯慶。記事官文采五。高原郡守鄭景曾。遂安郡守李濟萬。靈巖郡守韓光近。安城郡守李普瞻。康津縣監閔永喆。以次進伏訖。上曰。次次進前。景曾進伏。上曰。職姓名。景曾曰。高原郡守臣鄭景曾矣。上曰。北路連歲歉荒之餘。民生困窮。爾其善爲撫摩也。命先退。濟萬進伏。上曰。職姓名。濟萬曰。遂安郡守臣李濟萬矣。上曰。旣經侍從。故七事則置之。汝往善爲之。命先退。光近進伏。上曰。靈巖素是劇邑。且多弊瘼。以經幄之臣。出宰外邑。凡在撫摩蘇革之方。盡誠爲之。可也。普瞻進伏。上曰。職姓名。普瞻曰。安城郡守李普瞻矣。上曰。曾經守令乎。普瞻曰。再昨年待罪陰升矣。仍命誦七事。普瞻誦奏。永喆進伏。上曰。職姓名。永喆曰。康津縣監閔永喆矣。上曰。康津以濱海之地。民俗甚悍。邑弊孔多。爾其盡心爲之。可也。命先退。上曰。未署經守令幾許云耶。璹曰。未知其幾許。而頗有之云矣。仍命書榻敎曰。兩司牌招。守令署經。命退。諸臣以次退出。